***Večer matematike***

Projekt Hrvatskog matematičkog društva „Večer matematike“ proveden je, uz potporu MZO – a, tvrtke „Photomath“ i Kiduko matematičke akademije, i u Željezničkoj tehničkoj školi Moravice u prosincu 2022.

Cilj interaktivnih radionica, uz neobične i zagonetne zadatke, je popularizacija matematike, razvijanje intelektualne radoznalosti, kritičkog promišljanja, kao i odnosa pozitivne ovisnosti učenika.

Odrađeni su sljedeći projektni zadaci:

* Prirodni brojevi i njihova primjena (uloga i značenje brojeva u različitim civilizacijskim kulturama, uz primjenu brojeva u arhitekturi, umjetnosti, religiji, prirodi i svakodnevnom životu),
* Linearna funkcija i njen graf (planinarski uspon na Risnjak s istočne i zapadne strane – planinarska karta Nacionalnog parka „Risnjak“; goransko narodno graditeljstvo – tlocrt prvog kata seoske kuće u dolini Leska, kao i poprečni presjek kuće).

Aktivnostima je bilo obuhvaćeno 40 – ak učenika 2. i 3. razreda, uz voditeljicu Željku Vrcelj, prof., i sudjelovanje ravnatelja Borivoja Dokmanovića, dipl. ing., a prema smjernicama i preporukama Hrvatskog matematičkog društva.

Online predavanja „Zvuči jednostavno, a još nije riješeno!“ (problem pomicanja kauča, problem upisanog kvadrata ili kvadratni magični kvadrat, na primjer) profesorice Franke Miriam Brueckler (PMF, Zagreb), te „Matematika i muzika“ profesora Mate Puljiza (FER, Zagreb) također su pobudila zanimanje učenika.